Emmanuel Servais - Wikipedia, déi fräi Enzyklopedie

# Emmanuel Servais

### Vu Wikipedia, der fräier Enzyklopedie.

Den Lambert Joseph Emmanuel Servais gebuer den 11. Abrëll 1811 zu Miersch, a gestuerwen de 17. Juni 1890 zu Bad Nauheim, war e lëtzebuergesche Politiker an Auteur.

## [Änneren] Säi Liewen

Den Emmanuel Servais

Den Emmanuel Servais huet vun 1829 bis 1833 zu Gent, Paräis a Léck Droit studéiert a sech dono zu Arel als Affekot niddergelooss. Hien huet eng aktiv Roll bei der Belscher Revolutioun gespillt a gouf Member vum Provënzialrot. An deene Joren huet hien och eng Zeitung gegrënnt an erausginn, L'écho du Luxembourg.

1939 ass den Emmanuel Servais zréck op Miersch komm an huet sech um Barreau an der Stad Lëtzebuerg ageschriwwen.

Tëschent 1841 an 1848 war e Member vun der Assemblée des États, a gouf 1848 Vertrieder an der Assemblée constituante.

Vun 1853 bis 1857 war hien Administrateur général vun de Finanzen - haut géif ee Minister soen - an der Regierung Simons. Vun 1857 bis 1867 war hie Member vum Staatsrot. Enn 1867 gëtt hie Staatsminister a President vun der Regierung (bis de 26. Dezember 1874, wou en iwwerraschend säi Récktrëtt bekannt gëtt). Vun 1874 bis 1887 war hie President vum Staatsrot a vun 1875 bis 1890 Buergermeeschter vun der Stad Lëtzebuerg.

Den Emmanuel Servais huet véier Lëtzebuerger Constitutioune mat ausgeschafft: déi vun 1841, 1848, 1856 an 1868, an huet mam Victor de Tornaco zesummen den Traité vu London vun 1867 mat ënnerschriwwen.

No dëser aussergewéinlecher politescher Carrière huet hie sech och als Auteur en Numm gemaach, z.B. iwwert déi réimesch Institutiounen vun der Zäit virum Zweete Punesche Krich.

Seng Autobiographie ass viru kuerzem vun der Fondation Servais nees publizéiert ginn.

### [Änneren] Kucht och

- Lëscht vun de lëtzebuergesche Politiker
- Lëscht vun de lëtzebuergesche Premierministeren

Virgänger: Charles Simonis | Buergermeeschter vun der Stad Lëtzebuerg 1875 - 1890 | Nofolger: Alexis Brasseur

Vun "http://lb.wikipedia.org../../../e/m/m/Emmanuel_Servais_d38f.html"

Categories: Lëtzebuergesch Premierministeren | Lëtzebuergesch Ministeren | Buergermeeschtere vun der Stad Lëtzebuerg | Lëtzebuergesch Auteuren | Lëtzebuergesch Affekoten | Gebuer 1811 | Gestuerwen 1890

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Deutsch
- English
- Français
- Nederlands
- Polski